Numărul de cazuri de tulburări obsesiv-compulsive au crescut în pandemie. Explicația unui psihiatru.
Comportamentul obsesiv-compulsiv te poate duce în punctul în care îți pierzi echilibrul funcțional. Pandemia de coronavirus a condus către un număr mai mare de cazuri care au nevoie de ajutor. Un psihiatru de la Institutul de Psihiatrie Socola îți spune cum să te relaxezi.
Te speli de zeci de ori pe zi pe mâini, cureţi tot cu dezinfectant, îţi schimbi hainele într-un singur loc?Îţi iei toate măsurile de prevenţie, dar chiar şi aşa te gândeşti mereu la asta?Atenţie, linia între prevenţie şi tulburarea obsesiv-compulsivă este foarte fină!Ţi-e frică să nu te infectezi, să nu îi îmbolnăveşti pe cei din jurul tău şi ajungi să te gândeşti tot timpul la asta?Dacă îți este teamă să nu te infectezi, să nu îi îmbolnăvești pe cei din jurul tău și ajungi să te gândești mereu la acest lucru, ai putea suferi de tulburare obsesiv-compulsivă.Ți-ai putea pierde echilibrul funcționalCozmin Maxim, psihiatru la Institutul de Psihiatrie Socola, îți spune ce ar trebui sa faci, ca să reușesti să te relaxezi."Vreau să vă spun că multe persoane îmi spun că au un întreg circuit în casă: nu pătrund cu hainele de pe stradă în casă, se dezbracă într-un anumit loc, se spală pe mâini de zeci de ori pe zi, fac duşuri, dezinfectează clanţele uşilor. Cu tot acest comportament obsesiv-compulsiv mulţi dintre noi ne-am dat seama că ne poate decompensa psihic", spune Cozmin Maxim.Adică îți pierzi echilibrul funcțional. Sub protecţia anonimatului, o femeie din Iaşi îţi spune prin ce a trecut şi cum şi-a dat seama că exagerează."Când intram în casă, cel puţin, am început cu măsurile astea excesiv. Cu spălatul, cu mânerele, cu papucii, cu costumaţia, hainele, mai ales având copii.Am lăsat-o mai moale. Mi-am dat seama că dacă e prea mult treci în partea cealaltă şi nu e bine", mărturisește femeia.Dacă înainte de starea de urgenţă la camera de gardă a Institutului de Psihiatrie Socola ajungea o singură persoană pe lună cu comportament de tip obsesiv-compulsiv, iată că acum s-a ajuns la situaţia în care, în fiecare lună, ajung să ceară ajutor şi trei sau patru persoane.